
2024 ҫулхи раштав уйӑхӗн 7-мӗшӗ


Чӑваш Республики ячӗпе Чӑваш Республикин Конституцине, Чӑваш Республикин «Чӑваш Республикин Пуҫлӑхӗ ҫинчен» 2001 ҫулхи ҫу уйӑхӗн 
22-мӗшӗнчи 18 №-лӗ саккунне тӗпе хурса ӗҫлекен Чӑваш Республикин Пуҫлӑхӗ Олег Алексеевич Николаев, пӗр енчен, тата Мари Эл Республики ячӗпе Мари Эл Республикин Конституцине тӗпе хурса ӗҫлекен Мари Эл Республикин Пуҫлӑхӗ Юрий Викторович Зайцев, тепӗр енчен, малалла вӗсене «Енсем» тесе калаҫҫӗ, Чӑваш Республикин «Чӑваш Республикин администраци-территори тытӑмӗ ҫинчен» 1997 ҫулхи раштав уйӑхӗн 19-мӗшӗнчи 28 №-лӗ саккунне, Мари Эл Республикин «Мари Эл Республикин администраци-территори тытӑмӗн (пайланӑвӗн) ыйтӑвӗсене татса памалли йӗрке ҫинчен» 2006 ҫулхи ҫу уйӑхӗн 3-мӗшӗнчи 22-З №-лӗ саккунне тӗпе хурса, чикӗ пайӗн вырӑнне палӑртас тӗллевпе ҫакӑн ҫинчен Килӗшӳ турӗҫ:

Раҫҫей Федерацийӗн субъекчӗсем – Чӑваш Республикипе Мари Эл Республики хушшинчи чикӗ пайӗн вырӑнне Раҫҫей Федерацийӗн субъек-чӗсем – Чӑваш Республикипе Мари Эл Республики хушшинчи чикӗ пайне графика мелӗпе ҫырса кӑтартнипе килӗшӳллӗн ҫак Килӗшӳ ҫумне 1 №-лӗ хушса ҫырнипе  тата Раҫҫей Федерацийӗн субъекчӗсем – Чӑваш Республикипе Мари Эл Республики хушшинчи чикӗ пайне ҫырса кӑтартнипе килӗ-шӳллӗн ҫак Килӗшӳ ҫумне 2 №-лӗ хушса ҫырнипе килӗшӳллӗн палӑртнӑ тесе шутлас.
Раҫҫей Федерацийӗн субъекчӗсем – Чӑваш Республикипе Мари Эл Республики хушшинчи чикӗ пайне координатсене палӑртса ҫырса кӑтартассине Раҫҫей Федерацийӗн саккунӗсемпе килӗшӳллӗн, ҫак Килӗшӗвӗн уйрӑлми пайӗ пулса тӑракан чикӗ пайне графика мелӗпе ҫырса кӑтартнине тата ӑна ҫырса кӑтартнине тӗпе хурса, пурнӑҫлаҫҫӗ. Асӑннӑ чикке координатсене палӑртса, ҫав шутра карттӑ ҫинче (планра), ҫырса кӑтартнине Раҫҫей Федерацийӗн саккунӗсемпе килӗшӳллӗн Чӑваш Республики енчен Чӑваш Республикин Строительство, архитектура тата пурӑнмалли ҫурт-йӗрпе коммуналлӑ хуҫалӑх министерстви, Мари Эл Республики енчен – Мари Эл Республикин Строительство, архитектура тата пурӑнмалли ҫурт-йӗрпе коммуналлӑ  хуҫалӑх министерстви килӗшӳллӗ тӑваҫҫӗ.

Ҫак Килӗшӗве тунине пула Раҫҫей Федерацийӗн субъекчӗсем – Чӑ-ваш Республикипе Мари Эл Республики хушшинчи чикӗ пайӗ улшӑнмасть, асӑннӑ чикӗ пайӗн вырӑнне ҫырса кӑтартни тата вӑл иртни тӗлӗшпе хирӗҫӳлӗхсем ҫук.

Ҫак Килӗшӳ Енсен патшалӑх влаҫӗн саккунсем кӑларакан (представительлӗ) органӗсен ӑна ҫирӗплетни ҫинчен калакан право акчӗсем вӑя кӗнӗ кунран пуҫласа вӑя кӗрет.

Енсем ҫак Килӗшӗве хушма килӗшӳсем ҫирӗплетсе улшӑнусем кӗртме пултараҫҫӗ.

Ҫак Килӗшӗве тӑватӑ экземплярпа туса хатӗрленӗ, право тӗлӗшӗнчен вӗсем пурте пӗрешкел вӑйра тӑраҫҫӗ. Кашни Енӗн ҫак Килӗшӗвӗн пӗрер экземплярӗ пур, виҫҫӗмӗш тата тӑваттӑмӗш экземплярсене тивӗҫлӗн Чӑваш Республикин Патшалӑх Канашне тата Мари Эл Республикин Патшалӑх Канашне параҫҫӗ.

